b'\n_START_ARTICLE_\nVerbier\n_START_PARAGRAPH_\nVerbier je naselje in zimsko\xc5\xa1portno sredi\xc5\xa1\xc4\x8de v jugozahodnem \xc5\xa1vicarskem kantonu Valais. Kraj s pribli\xc5\xbeno 1.800 prebivalci se nahaja na ozemlju ob\xc4\x8dine Bagnes v Peninskih Alpah na vi\xc5\xa1ini 1.500 m. Najvi\xc5\xa1ja to\xc4\x8dka smu\xc4\x8darskega sredi\xc5\xa1\xc4\x8da je 3.330 m visoki Mont Fort, ki je obenem tudi najvi\xc5\xa1ja to\xc4\x8dka celotne smu\xc4\x8darske regije \xc5\xa0tirih dolin (francosko 4 Vall\xc3\xa9es), v kateri se poleg Verbiera nahajajo \xc5\xa1e Bruson, Les Collons, Les Masses, Nendaz, Thyon, La Tzoumaz in Veysonnaz._NEWLINE_Verbier je prizori\xc5\xa1\xc4\x8de \xc5\xa1portnih tekmovanj, kot so Svetovni pokal v alpskem smu\xc4\x8danju za \xc5\xbeenske v letih 1983, 1984, Svetovni pokal v jadralnem padalstvu leta 1993, mladinsko svetovno prvenstvo v alpskem smu\xc4\x8danju leta 2001, leta 2005 je bil Verbier cilj gorske etape na kolesarski dirki po \xc5\xa0vici, prav tako leta 2009 na kolesarski dirki po Franciji. Verbier je tudi cilj voja\xc5\xa1kogorske tekme Patrouille des Glaciers._NEWLINE_Poleti Verbier gosti Festival klasi\xc4\x8dne glasbe.'